సంజయ్ సింగ్ చౌహాన్

సంజయ్ సింగ్ చౌహాన్ (10 అక్టోబర్ 1961 - 2 అక్టోబర్ 2014) భారతదేశానికి చెందిన రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో బిజ్నోర్ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం
సంజయ్ సింగ్ చౌహాన్ సమాజ్‌వాదీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1996 శాసనసభ ఎన్నికలలో ఎస్‌పీ అభ్యర్థిగా మోర్నా అసెంబ్లీ నుండి పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 2002 శాసనసభ ఎన్నికలలో పోటీ చేసి ఓడిపోయి ఆ తర్వాత ఆర్‌ఎల్‌డి పార్టీలో చేరి 2009లో జరిగిన లోక్‌సభ ఎన్నికలలో బిజ్నోర్ నియోజకవర్గం నుండి లోక్‌సభ సభ్యుడిగా ఎన్నికై పార్లమెంట్‌లో అంచనాల కమిటీ, ఆహార వినియోగదారుల వ్యవహారాలు & ప్రజా పంపిణీ కమిటీ సభ్యుడిగా పని చేశాడు.
మరణం
సంజయ్ చౌహాన్ గుండెపోటుతో ఢిల్లీలోని ఓ ప్రైవేట్ ఆసుపత్రిలో 53 సంవత్సరాల వయస్సులో మరణించాడు. ఆయనకు భార్య అనురాధ, తల్లి జగవతి, ఇద్దరు కుమారులు  ఉన్నారు. 
మూలాలు

వర్గం:1961 జననాలు
వర్గం:15వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:ఉత్తర ప్రదేశ్ శాసనసభ సభ్యులు